CELEX: 32014R0859
Language: sl
Date: 2014-08-05 00:00:00
Title: Izvedbena uredba Komisije (EU) št. 859/2014 z dne 5. avgusta 2014 o uvrstitvi določenega blaga v kombinirano nomenklaturo

8.8.2014   
            
            
               SL
            
            
               Uradni list Evropske unije
            
            
               L 235/4
            
         IZVEDBENA UREDBA KOMISIJE (EU) št. 859/2014
   z dne 5. avgusta 2014
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe za uvrstitev blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
            
         
               (3)
            
            
               Po teh splošnih pravilih se blago iz stolpca 1 razpredelnice iz Priloge uvrsti pod oznake KN v stolpcu 2 na podlagi utemeljitve v stolpcu 3 iste razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 določeno obdobje še naprej sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo (2). To obdobje bi moralo biti omejeno na tri mesece.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 iste razpredelnice.
   Člen 2
   V skladu s členom 12(6) Uredbe (EGS) št. 2913/92 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 5. avgusta 2014
      
         
            Za Komisijo
         
         
            V imenu predsednika
         
         Martine REICHERTS
         
            Članica Komisije
         
      
   
   
      (1)  UL L 256, 7.9.1987, str. 1.
   
      (2)  Uredba Sveta (EGS) št. 2913/92 z dne 12. oktobra 1992 o carinskem zakoniku Skupnosti (UL L 302, 19.10.1992, str. 1).
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Izdelek, sestavljen iz večnega koledarja in plastičnega kipca v obliki angela. Angel sedi na plastičnem podstavku. Koledar se vstavi v podstavek ter je sestavljen iz lesenih kock in ploščic z natisnjenimi imeni mesecev in številkami dni.
                  Izdelek je visok približno 16 cm. Kipec znaša polovico njegove višine, vendar je njegov volumen manjši od koledarskega dela izdelka.
                  Glej sliko (1).
               
               
                  4910 00 00
               
               
                  Uvrstitev opredeljujejo splošni pravili 1 in 3(b) za razlago kombinirane nomenklature ter besedilo tarifne oznake KN 4910 00 00.
                  Na podlagi objektivnih značilnosti izdelka, kot sta velikost in pomembnost koledarskega sestavnega dela v primerjavi z okrasnim sestavnim delom, je koledarski sestavni del tisti, ki daje izdelku bistven značaj v smislu splošnega pravila 3(b) (glej tudi četrto točko pojasnjevalnih opomb harmoniziranega sistema k tarifni številki 4910).
                  Poleg tega spadajo pod tarifno številko 4910 koledarji vseh vrst, tiskani na kateri koli material (glej tudi prvo točko pojasnjevalnih opomb harmoniziranega sistema k tarifni številki 4910).
                  Izdelek je zato treba uvrstiti pod oznako KN 4910 00 00 kot koledarje vseh vrst.
               
            
         (1)  Slika je zgolj informativna.